እዚ ድማ ምሕታት ሕገ መንግስታዊ ትርጓመ ዝብል ኮይኑ፡ ኣዋጅ ህጹጽ ግዜ ምእዋጅን ኣባላት ባይቶ ምብታትን ዝብሉ ኣማራጺ ሓሳባት ኢሉ ኣቕሪቡ ነይሩ። እንተኾነ፡ ገዛኢ ውድብ ክልል ትግራይ እቲ ሃገራዊ መረጻ ንምክያድ ዘስግእ ዝርግሐ ለበዳ ኮሮናቫይረስ ከም ዘየሎ ብምላጽ፡ እቲ ምርጫ ክካየድ ኣለዎ ኢሉ ይካታዕ። ስለ ዝኾነ ድማ፡ ኣብቲ ክልል ምርጫ ንምክያድ ቅድመ ምድላው ከም ዝገብር ቅድሚ ክልተ ሰሙን ገሊጹ ነይሩ። እንተኾነ፡ ምርጫ ንምክያድ ዘኽእሎ ግቡእ ሕቶ ናብ ሃገራዊ ቦርድ ምርጫ ከም ዘየቕረበ እቲ ቦርድ ይገልጽ ኣሎ። ተዛማዲ ትሕዝቶ ውድባት ተቓውሞ፡ ሃገራዊ መረጻ ክናዋሕ ኣለዎ ገለ ተቓወምቲ ሰልፊታት፡ ኣብ ዝተፈላለዩ ከባቢታት እታ ሃገር ዝርኣዩ ዘለው ጎንጺታትን ካልኦት ምኽንያታትን ብምልዓል፡ እቲ መረጻ ክናዋሕ ኣለዎ ክብሉ ጸኒሖም'ዮም። እንተኾነ፡ ቦርድ መረጻ እታ ሃገር፡ እቲ መረጻ ኣብ ዝተትሓዘሉ ግዘ ገደብ ከም ዝካየድ ኣፍሊጡ። እቶም ሰልፊታት እንታይ ይሓስቡ ኣለው?
